เชริง ตบกยา

เชริง ตบกยา (, เกิด 19 กันยายน ค.ศ. 1965) เป็นนักการเมืองชาวภูฏาน ซึ่งดำรงตำแหน่งเป็นนายกรัฐมนตรีของภูฏานตั้งแต่เดือนกรกฎาคม ค.ศ. 2013 ถึงเดือนสิงหาคม ค.ศ. 2018 นอกจากนี้ เขายังเป็นหัวหน้าพรรคประชาธิปไตยประชาชน และเคยเป็นผู้นำฝ่ายค้านในสภาแห่งชาติตั้งแต่เดือนมีนาคม ค.ศ. 2008 ถึงเดือนเมษายน ค.ศ. 2013

เชริง ตบกยาเป็นสมาชิกผู้ร่วมก่อตั้งพรรคประชาธิปไตยประชาชน และเป็นผู้รับผิดชอบในการจัดตั้งพรรค ในฐานะพรรคจดทะเบียนพรรคแรกของประเทศภูฏาน

เชริง ตบกยาได้รับปริญญาวิทยาศาสตรบัณฑิตในสาขาวิศวกรรมเครื่องกลจากโรงเรียนวิศวกรรมสเวนสันของมหาวิทยาลัยพิตต์สเบิร์กในปี ค.ศ. 1990 และต่อมา ได้รับปริญญาโทในสาขาการบริหารรัฐกิจจากมหาวิทยาลัยฮาร์วาร์ดในปี ค.ศ. 2004 เขาได้รับการศึกษาที่สองของเขาในประเทศอินเดีย ที่บ้านของดอกเตอร์เกรแฮม ในเมืองกาลิมปง ที่อยู่ใกล้กับดาร์จีลิง ทางตะวันออกของเทือกเขาหิมาลัย

เขาเป็นข้าราชการพลเรือนก่อนที่จะเข้ามามีส่วนร่วมทางการเมือง โดยได้เริ่มต้นอาชีพของเขาในปี ค.ศ. 1991 ในสาขาเทคนิคและอาชีวศึกษา สังกัดกรมสามัญศึกษา ส่วนในปี ค.ศ. 1998 เขาได้ก่อตั้งและเป็นหัวหน้าศูนย์ฝึกอบรมแห่งชาติ และทำหน้าที่เป็นผู้อำนวยการในกระทรวงแรงงานและทรัพยากรมนุษย์ ตั้งแต่ปี ค.ศ. 2003 ถึงปี ค.ศ. 2007 

 อ้างอิง 

 แหล่งข้อมูลอื่น 


 Tsehring Tobgay's Blog 
 March 18 2015 interview with Tshering Tobgay, Prime Minister of Bhutan 

หมวดหมู่:นายกรัฐมนตรีภูฏาน
หมวดหมู่:ศิษย์เก่าจากมหาวิทยาลัยพิตต์สเบิร์ก
หมวดหมู่:ศิษย์เก่าจากมหาวิทยาลัยฮาร์วาร์ด